
Regulamenul Concursului  "Călătoria unui zâmbet”
- concurs județean de proiecte de voluntariat - 

Context
Concursul de proiecte de volunatariat urmărește stimularea creativității, a spiritului civic și a gândirii strategice la elevi, prin elaborarea unor propuneri de proiecte de voluntariat care pot aduce schimbări pozitive în comunitate. Concursul încurajează elevii să identifice probleme reale, să propună soluții inovatoare și să învețe să construiască planuri de acțiune fezabile.
Concursul este organizat de Liceul Tehnologic Henri Coandă. în parteneriat cu Palatul Copiilor Tulcea, ONGuri locale, școli și licee din municipiul și județul Tulcea și se adresează tuturor școlilor din județ, dorind să devină un schimb de experiență între elevii tulceni în ceea ce privește ideile de proiecte de voluntariat. 
Obiectivele specifice ale proiectului:
• Cunoașterea ideii de proiect în parteneriat
• Creșterea implicării elevilor din școlile tulcene pentru formarea simțului apartenenței și contribuția la binele comun.
• Cunoașterea nevoilor comunității locale, pentru a identifica oportunitățile de voluntariat
• îmbunătățirea abilităților de comunicare ale tinerilor implicați în proiect
• Evaluarea impactului demonstrabil în comunitate a proiectelor desfășurate

Condiții de participare:
Concursul se adresează elevilor din școlile și liceele tulcene, care au desfășurat proiecte de voluntariat în anul școlar 2025-2026. Pot participa elevi din ciclul gimnazial și/sau liceal, individual sau în echipe de 2-6 elevi, coordonați de un cadru didactic. Fiecare unitate de învățământ poate înscrie maximum 2 proiecte, la secțiuni diferite. Proiectele trebuie să fie idei originale, neimplementate anterior, dar realiste și aplicabile în comunitate. 
Fiecare echipă va completa o Fișă de înscriere a proiectului, conform anexei, care să includă: Titlul și tema proiectului; Descrierea problemei identificate; Scopul și obiectivele specifice; Grupul-țintă vizat; Activitățile propuse (succint calendarizate); Resursele necesare (umane, materiale, financiare), Posibili parteneri / susținători; Rezultatele și impactul așteptat; Modalități de evaluare și sustenabilitate.

Fișa va trebui trimisă până pe data de 10 mai 2026 pe adresa de mail mihaelasultan57@gmail.com sau la adresa coandatl@gmail.com cu mențiunea ’pentru concursul județean „Călătoria unui zâmbet’’, în atenția doamnei Mihaela Sultan.

Probele de concurs
Concursul se va desfășura în data de 16 mai 2026, echipele selectate vor susține o prezentare publică de maximum 5 minute, sub formă de o prezentare PowerPoint / Canva / Prezi; un scurt film / afiș / prototip vizual; discurs de tip „pitch” (prezentare de idee). Juriul mixt, format din profesori, reprezentanți ONG și autorități locale, poate adresa întrebări pentru a evalua realismul și claritatea propunerii.

Juriul va puncta următoarele aspecte:
Identificarea problemei 	Relevanța și claritatea problemei abordate în comunitate 
Originalitatea și „ 		Gradul de inovație, creativitate, adaptare la context 
sustenabilitatea ideii
Fezabilitatea planului 		Realismul activităților propuse, resursele și calendarul 
Impactul potențial 		Beneficii anticipate pentru comunitate / grup-țintă 
Implicarea elevilor 		Inițiativă, leadership. colaborare
Claritatea prezentării 		Coerență, exprimare, aspect vizual / prezentare orală

Premiile acordate vor fi pe categorii de vârstă și Premiile acordate pe următoarele categorii: 
· Premiul „Ideea anului în voluntariat” - pentru cea mai inovatoare propunere; 
· Premiul pentru impact social - pentru proiectul cu cel mai mare potențial de transformare a comunității; 
· Premiul pentru fezabilitate - pentru planul cel mai realist și bine structurat.

Dispoziții finale
• Participarea este gratuită.
• Organizatorii pot publica propunerile selectate într-un catalog de idei de voluntariat pentru a fi preluate și implementate ulterior.
• Materialele trimise pot fi utilizate în scop educativ și promoțional, cu respectarea prevederilor GDPR.



PREMIEREA
Juriul, format din profesori, reprezentanți ONG și autorități locale, va evalua proiectele cu un punctaj de maxim 100 de puncte. Premiul I este condiționat de minim 85 de puncte, premiul II minim 70 de puncte, premiul III minim 60 de puncte. Se acordă un premiu/ categorie. Premiile constând în diplome, medalii, obiecte de birotică sunt finanțate de ONG-uri locale.

MEDIATIZAREA
Promovarea și diseminarea se vor face atât prin intermediul presei scrise locale, pagini de facebook, site-ul instituției

Coordonator								Director unitate 
Mihaela Sultan							Gianina Barbu

